30.8.2005 Den Europæiske Unions Tidende L 2243 KOMMISSIONENS FORORDNING (EF) Nr. 1418/2005 af 29. august 2005 om fravigelse af forordning (EF) nr. 1782/2003 for så vidt angår begyndelsen af perioden for visse betalinger KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fast- læggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra q), og artikel 155, og ud fra følgende betragtninger: (1) — Ifølge afsnit IV, kapitel 7, i forordning (EF) nr. 1782/2003 har mælkeproducenterne ret til en præmie for mælk og mejeriprodukter og tillægsbetalinger. Ifølge artikel 28, stk. 2, i samme forordning foretages betalin- gerne én gang årligt i perioden fra 1. december til 30. juni i det følgende kalenderår. (2) —Trods direkte støtte til producenterne består der risiko for, at prisfaldet i mælkesektoren på kort sigt forværrer mælkebedrifternes likviditet, da den direkte støtte kun udbetales på bestemte datoer om året. For at afhjælpe den nuværende situation har flere medlemsstater anmodet Kommissionen om at træffe hasteforanstalt- ninger for at fjerne denne risiko. En fremrykkelse af perioden for udbetalingen af den direkte støtte i mælke- sektoren er en passende foranstaltning i så henseende. Af budgetmæssige årsager kan udbetalingen dog ikke finde sted før den 16. oktober 2005. (3) — Gennemførelsen af forordning (EF) nr. 1782/2003, særlig artikel 28, stk. 2, har også til følge, at den dato, fra hvilken udbetalingerne kan foretages, bl.a. for præmierne for får og geder og for betalingerne for oksekød, udskydes i forhold til den tidligere situation. For at undgå, at udskydelsen af betalingsdatoerne påvirker den (1) EFT L 270 af 21.10.2003, s. 1. Senest ændret ved Kommissionens forordning (EF) nr. 118/2005 (EUT L 24 af 27.1.2005, s. 15). finansielle situation for de bedrifter, der beskæftiger sig med opdræt af får og geder samt ammekøer, har flere medlemsstater anmodet Kommissionen om at træffe overgangsforanstaltninger. Fremrykkelsen til 1. november af perioden for udbetaling af præmierne for får og geder samt ammekopræmien som fastsat henholdsvis i afsnit IV, kapitel 11, og i artikel 125 i forordning (EF) nr. 1782/2003 udgør en passende foranstaltning i så hense- ende. (4) — Under disse forhold bør betalingsperioden som omhandlet i artikel 28 i forordning (EF) nr. 1782/2003 fraviges i 2005, for så vidt angår præmierne og betalin- gerne i samme forordnings afsnit IV, kapitel 7 og 11, og artikel 125. (5) — Foranstaltningerne i denne forordning er i overensstem- melse med udtalelse fra Forvaltningskomitéen for Direkte Betalinger — UDSTEDT FØLGENDE FORORDNING: Artikel 1 For 2005 fastsættes begyndelsen af perioden for udbetalingerne af præmien for mælk og mejeriprodukter og tillægsbetalingen som fastsat i afsnit IV, kapitel 7, i forordning (EF) nr. 1782/2003, til den 16. oktober uanset artikel 28, stk. 2, i samme forordning. Artikel 2 For 2005 fastsættes begyndelsen af perioden for udbetalingerne af præmierne for får og geder som fastsat i afsnit IV, kapitel 11, i forordning (EF) nr. 1782/2003 og af ammekopræmien som fastsat i artikel 125 i samme forordning, til den 1. november uanset artikel 28, stk. 2, i samme forordning. Artikel 3 Denne forordning træder i kraft på syvendedagen efter offent- liggørelsen i Den Europæiske Unions Tidende.